દેશની પ્રજાએ નવી સરકારને તેની નીતિઓના અસરકારક અમલ માટે થોડો વધુ સમય આપવો જોઈએ. જ્યાં સુધી દેશની છેવાડાની વ્યક્તિ કલ્યાણ-યોજનાઓ, સલામતી અને સુરક્ષા બાબત સંતોષ વ્યક્ત ન કરે ત્યાં સુધી સરકારનું કામ પૂર્ણ થયેલું ન ગણાય. અમારી પાસે કંઈ જાદુઈ લાકડી નથી કે પલકવારમાં બધું પલ્ટાઈ જાય. પરંતુ એક હકિકત છે કે આ સરકાર આદરેલા કાર્યો પૂરા કરવા પ્રતિબદ્ધ છે. મોદીની તાજેતરની અમેરિકાની મુલાકાતે પણ દેશવાસીઓના મનમાં ઉત્સાહની ભાવના જગાવી છે.